༄༅།།རྒྱ་གར་སྐད་དུ།གུ་ཎ་ཨ་བཏྱན་སྟོརྠ་ཊཱི་ཀ།བོད་སྐད་དུ།ཡོན་ཏན་མཐའ་ཡས་པར་བསྟོད་པའི་འགྲེལ་པ།འཕགས་པ་འཇམ་དཔལ་ལ་ཕྱག་འཚལ་ལོ།།རྒྱལ་བའི་ཡོན་ཏན་མཐའ་མི་འཚལ་ཞེས་
བྱ་བ་གླེང་སྤོང་བའི་ཚིགས་སུ་བཅད་པ་འདིས་ནི་བསྡུས་པའི་དོན་བཞི་པོ་འདི་ལྟ་སྟེ།ཡོན་ཏན་ཡོངས་སུ་མི་ཤེས་པ་དང་།སྒྲོ་འདོགས་པ་མེད་པར་བྱ་བ་དང་།ང་རྒྱལ་མེད་པར་བྱ་བ་དང་།འདོད་པའི་དོན་བསྒྲུབ་པར་བྱ་བ་རྣམས་བསྟན་ཏོ།།དེ་ལ་དང་པོས་ནི་ཡོན་ཏན་ཡོངས་སུ་མི་ཤེས་པ་བསྟན་ཏོ།།
གང་སླད་འགྲོ་འདིས་ཁྱོད་ལ་བསྟོད་པ་བགྱིས་ཀྱང་ཞེས་བྱ་བ་འདིས་ནི་སྤྲོ་འདོགས་པ་མེད་པ་ཉིད་དོ།།རབ་ཏུ་ཆུང་ཡང་ཞེས་བྱ་བ་འདིས་ནི་ང་རྒྱལ་མེད་པ་ཉིད་དོ།།དོན་འདིར་བདག་གི་བློ་གྲོས་རབ་ཏུ་ཆུང་ཡང་བརྩོན་པ་ལགས།།ཞེས་བྱ་བ་འདིས་ནི་འདོད་པའི་དོན་བསྒྲུབ་པར་བྱ་བ་བསྟན་ཏོ།།དེ་ལ་ངན་སོང་གནས

ནའང་ཞེས་བྱ་བ་ལ་སོགས་པའི་ཚིགས་སུ་བཅད་པ་ལྔ་བཅུས་པསྟོད་པ་རྩོམ་པར་བྱེད་དོ།།དེ་ལ་བསྟོད་པ་ནི་ཐུན་མོང་མ་ཡིན་པའི་ཡོན་ཏན་རྗོད་པར་བྱེད་པའོ།།དེའང་གནས་སྐབས་གསུམ་པོ་རྒྱུའི་གནས་སྐབས་དང་།འབྲས་བུའི་གནས་སྐབས་དང་།སེམས་ཅན་གྱི་དོན་བྱེད
འི་གནས་སྐབས་རྣམས་དང་ལྡན་པ་ཡིན་ནོ།།དེ་ལ་རྒྱུའི་གནས་སྐབས་ནི།སེམས་བསྐྱེད་པ་ལ་སོགས་པ་ནས་བྱང་ཆུབ་ཀྱི་སྙིང་པོ་ལ་འཇུག་གི་བར་དག་ཡིན་ནོ།།འབྲས་བུའི་གནས་སྐབས་ནི།ཡང་དག་པར་རྫོགས་པར་བྱང་ཆུབ་པའི་ཡེ་ཤེས་བསྐྱེད་པ་དང་།སྐྱོན་དང་ཡོན་ཏན་ཐམས་ཅད་སྤངས
ཤིང་བརྙེས་པའི་གནས་སྐབས་ཡིན་ནོ།།སེམས་ཅན་གྱི་དོན་བྱེད་པའི་གནས་སྐབས་ནི།ཆོས་ཀྱི་འཁོར་ལོ་བསྐོར་བ་ལ་སོགས་པ་བསྟན་པ་གནས་པ་ནས་ནུབ་པ་ལ་ཐུག་པའི་བར་དག་ཡིན་ནོ།།དེ་ལ་རྒྱུའི་གནས་སྐབས་ནི།བསམ་པའི་གནས་སྐབས་དང་།སྦྱོར་བའི་གནས་སྐབས་དང་།དབང
མཛད་པའི་གནས་སྐབས་རྣམས་སོ།།བསམ་པའི་གནས་སྐབས་ནི།གཞན་གྱི་དོན་ལ་འཇུག་པར་གྱུར་པའི་སྨོན་ལམ་གང་ཡིན་པའོ།།དེའི་ཉེ་བར་རྟོག་པའང་བཞི་སྟེ།སྡུག་བསྔལ་བསྐྱེད་པ་ལ་སོ་སོར་རྟོག་པ་དང་།།ཕན་བཏགས་པ་ལ་སོ་སོར་རྟོག་པ་དང་།གྲོགས་བྱས་པ་ལ་སོ་སོར
རྟོག་པ་དང་།ཡང་དག་པར་ལོངས་སྤྱད་པ་ལ་སོ་སོར་རྟོག་པའོ།།བྱང་ཆུབ་ཀྱི་སྨོན་ལམ་དེའི་རྒྱུ་བཞི་སྟེ།རིགས་དང་དགེ་བ་ཤེས་སྙིང་རྗེ་དང་།།སྡུག་བསྔལ་རྣམས་ཀྱིས་མི་ལྡོག་པ།།རྒྱུ་བཞི་རྐྱེན་ནི་འདི་དག་གིས།།བྱང་ཆུབ་སེམས་ནི་རབ་ཏུ་འཇུག།ཅེས་གསུངས་པོ་དག་སྟེ།དེ་ལྟར
ན་དོན་བཅུས་ནི་བསམ་པ་བསྟན་ཏོ།།དེ་ལ་ངན་སོང་གནས་ནའང་ཞེས་བྱ་བ་འདིས་ནི་གཞན་གྱི་དོན་ལ་འཇུག་པར་འགྱུར་བའི་སྨོན་ལ་མ་བསྟན་ཏོ།།དེའི་ཉེ་བར་རྟོག་པ་བཞི་སྟེ།རེ་ཞིག་དེ་ལ་སྡུག་བསྔལ་རྣམས་ཀྱིས་རྨས་པའི་སེམས་ཅན་ལ།ཞེས་བྱ་བ་འདིས་ནི་སྡུག་བསྔལ་བསྐྱེད་པ་ལ་སོ
སོར་རྟོག་པའོ།།མ་རིག་མདོངས་པས་ཞེས་བྱ་བ་འདི་དག་ནི་ཕན་བཏགས་པ་ལ་སོ་སོར་རྟོག་པའོ།།སྔོན་ཆད་འཁོར་བ་ཞེས་བྱ་བ་འདི་དག་ནི་གྲོགས་བྱས་པ་ལ་སོ་སོར་རྟོག་པའོ།།ལོངས་སྤྱོད་འདས་དགོངས་ཞེས་བྱ་བ་འདི་དག་ནི་ཡང་དག་པར་ལོངས་སྤྱོད་པ་ལ་སོ་སོར་རྟོག་པའོ།།གང་སླད

གྲོ་བ་མྱ་ངན་མ་བཟླས་ཞེས་བྱ་བ་འདི་དག་ནི་བྱང་ཆུབ་ཀྱི་སྨོན་ལམ་ཡིན་ནོ།།དེའི་རྒྱུའང་རྣམ་པ་བཞི་སྟེ།དེ་ལ་རེ་ཞིག་སྨད་པའི་གནས་སྐབས་དག་ཏུ་ཞེས་བྱ་བ་འདི་དག་ནི་རིགས་ཡོད་པ་ཉིད་ཡིན་ནོ།།གང་སླད་གལ་ཏེ་རང་ལ་རག་ལས་ཞེས་བྱ་བ་འདི་དག་ནི་དགེ་བའི་བཤེས་གཉེན་ལ་བརྟེན་པའོ།།།
ཉོན་མོངས་ཆུ་བོ་རབ་འཁྲུགས་ཞེས་བྱ་བ་འདི་དག་ནི་སྙིང་རྗེ་ཡིན་ནོ།།འཇིག་རྟེན་འདི་དག་རང་ལའང་བྱམས་པའི་ཞེས་བྱ་བ་འདི་དག་ནི་སྡུག་བསྔལ་གྱིས་མི་ལྡོག་པ་ཡིན་ཏེ།དེ་ལྟར་ཚིགས་སུ་བཅད་པ་བཅུ་གཅིག་གིས་དོན་བཅུ་བསྟན་པ་ཡིན་ནོ།།བསམ་པའི་གནས་སྐབས་ཀྱི་ལེའུ་སྟེ་དང་པོའོ།།།
སྦྱོར་བའི་གནས་སྐབས་ཤེས་པར་བྱ་བའང་ཕ་རོལ་ཏུ་ཕྱིན་པ་སྟོན་པ་ཇི་སྙེད་པ་ཡིན་ནོ།།དེའང་རྣམ་པ་གཉིས་ཏེ།མོས་པས་སྤྱོད་པ་རྣམས་ཀྱི་དང་།ས་ཐོབ་པ་རྣམས་ཀྱིའོ།།དེ་ལ་རེ་ཞིག་མོས་པས་སྤྱོད་པ་རྣམས་ཀྱི་ཕ་རོལ་ཏུ་ཕྱིན་པ་ནི་བཅུ་སྟེ།འདི་ལྟར་སྦྱིན་པ་དང་།ཚུལ་ཁྲིམས་དང་།བཟོད་པ།
དང་།བརྩོན་འགྲུས་དང་།བསམ་གཏན་དང་།ཤེས་རབ་དང་།ཐབས་དང་།སྨོན་ལམ་དང་།སྟོབས་དང་།ཡེ་ཤེས་ཀྱི་ཕ་རོལ་ཏུ་ཕྱིན་པ་དག་གོ།།དེ་ལ།གང་ཞིག་སྐྱེ་བོ་དམན་དང་ཕོངས་པ་རེ་བའི་བསམ་ལྡན་མཐོང་ན་ཡང་།ཞེས་བྱ་བ་འདི་དག་གིས་ནི་སྦྱིན་པའི་ཕ་རོལ་ཏུ་ཕྱིན་པ་བསྟན་
།།རིགས་པར་ལྡན་པའི་ཚིག་སྨྲ་ཡང་།།ཞེས་བྱ་བ་འདི་དག་གིས་ནི་ཚུལ་ཁྲིམས་ཀྱི་ཕ་རོལ་ཏུ་ཕྱིན་པ་བསྟན་ཏོ།།གང་སླད་མཁས་པ་རྣམས་ཀྱིས་མི་དགེའི་ལས་ཀྱང་ཞེས་བྱ་བ་འདི་དག་གིས་ནི་མི་མཐུན་པའི་ཕྱོགས་སྤངས་པའི་སྒོ་ནས་བཟོད་པའི་ཕ་རོལ་ཏུ་ཕྱིན་པ་བསྟན་ཏོ།།བདག་ཉིད་ཞི་བར་འགྲོ
་བ་ཞེས་བྱ་བ་འདི་དག་གིས་ནི་བརྩོན་འགྲུས་ཀྱི་ཕ་རོལ་ཏུ་ཕྱིན་པ་བསྟན་ཏོ།།སྦྱིན་པར་བཞེད་པ་མ་སྤངས་ཞེས་བྱ་བ་འདི་དག་གིས་ནི་མི་མཐུན་པའི་ཕྱོགས་སྤངས་པའི་སྒོ་ནས་བསམ་གཏན་གྱི་ཕ་རོལ་ཏུ་ཕྱིན་པ་བསྟན་ཏོ།།བདག་བསྟོད་མ་མཛད་ལ།ཞེས་བྱ་བ་འདི་དག་གིས་ནི་མི་མཐུན་པའི་ཕྱོགས་སྤངས་
འི་སྒོ་ནས་ཤེས་རབ་ཀྱི་ཕ་རོལ་ཏུ་ཕྱིན་པ་བསྟན་ཏོ།།སྲིད་དང་ཉོན་མོངས་སྐྱོབས་ཞེས་བྱ་བ་འདི་དག་དང་།ཤེས་རབ་ལ་སོགས་ཡོན་ཏན་ཞེས་བྱ་བའི་ཚིགས་སུ་བཅད་པ་འདི་གཉིས་ཀྱིས་བརྒལ་བ་དང་ལན་དང་བཅས་པར་ཐབས་ཀྱི་ཕ་རོལ་ཏུ་ཕྱིན་པ་བསྟན་ཏོ།།དུས་འགའ་བྱུང་མ་གྱུར།།ཅེས

བྱ་བ་འདི་དག་གིས་ནི་ཕུན་སུམ་ཚོགས་པ་རྫོགས་པར་འགྱུར་བའི་སྨོན་ལམ་གྱི་ཕ་རོལ་ཏུ་ཕྱིན་པ་བསྟན་ཏོ།།མཚན་མོ་སྟོན་ཀའི་ཟླ་བ་ཞེས་བྱ་བ་འདི་དག་གིས་ནི་སྟོབས་ཀྱི་ཕ་རོལ་ཏུ་ཕྱིན་པ་བསྟན་ཏོ།།འཇིག་རྟེན་སྡུག་བསྔལ་དག་གིས་རྨས་ཚེ་ཞེས་བྱ་བ་འདི་དག་གིས་ནི་
ཡེ་ཡེཤེས་ཀྱི་ཕ་རོལ་ཏུ་ཕྱིན་པ་བསྟན་ཏོ།།མོས་པས་སྤྱོད་པ་རྣམས་ཀྱི་སྦྱོར་བའི་གནས་སྐབས་ཀྱི་ལེའུ་སྟེ་གཉིས་པའོ།།།།ས་ཐོབ་པ་རྣམས་ཀྱི་སྦྱིན་པ་ནི་ཕུན་སུམ་ཚོགས་པ་རྫོགས་པ་བཞི་དང་ལྡན་པ་ཡིན་ཏེ།བསམ་པ་ཕུན་སུམ་ཚོགས་པ་དང་།སྦྱོར་བ་ཕུན་སུམ་ཚོགས་པ་
དང་།ལེན་པ་པོ་ཕུན་སུམ་ཚོགས་པ་དང་།སྦྱིན་པར་བྱ་བ་ཕུན་སུམ་ཚོགས་པའོ།།ཕྱུག་ཅིང་འབྱོར་པ་ཞེས་བྱ་བ་འདི་དག་གིས་ནི་བསམ་པ་ཕུན་སུམ་ཚོགས་པ་ཉིད་དོ།།སྦྱིན་པར་སྤྲོ་མ་མཆིས་ཞེས་བྱ་བ་འདི་དག་གིས་ནི་སྦྱོར་བ་ཕུན་སུམ་ཚོགས་པ་ཉིད་དོ།།རི་ངོས་ལྗོན་ཤིང་འབྲས་བུ་སྨིན་པ་
དག་ཏུ་བྱ་རྣམས་ལྟ་བུ་ཞེས་བྱ་བ་འདི་དག་གིས་ནི་ལེན་པ་པོ་ཕུན་སུམ་ཚོགས་པའོ།།དཔལ་འབྱོར་འབངས་དང་བཙུན་མོ་ཞེས་བྱ་བ་འདི་དག་གིས་ནི་སྦྱིན་པར་བྱ་བ་ཕུན་སུམ་ཚོགས་པ་སྟེ།སྦྱིན་པའི་ཕ་རོལ་ཏུ་ཕྱིན་པའོ།།འཇིག་རྟེན་འདི་ན་གནོད་པ་སྟེ།ཞེས་བྱ་བ་འདི་དག་གིས་ནི་རང་བཞིན་ཡོངས་སུ་
དག་པའི་ཚུལ་ཁྲིམས་ཀྱི་ཕ་རོལ་ཏུ་ཕྱིན་པའོ།།ཇི་ལྟར་སྨོན་པ་གདོན་གྱིས་ཟིན་པ་ཞེས་བྱ་བ་འདི་དག་གིས་ནི་རྣམ་པར་རྟོག་པ་དང་བྲལ་བའི་བཟོད་པའི་ཕ་རོལ་ཏུ་ཕྱིན་པའོ།།ཁྱོད་ཀྱིས་རྟག་ཏུ་ཡོན་ཏན་ནོར་ལྷག་རྣམས་ལ་གུས་པས་ཞེས་བྱ་བ་འདི་དག་གིས་ནི་ཐབས་ཀྱིས་རྒྱས་པའི་བརྩོན་འགྲུས་ཀྱི་ཕ་རོལ
ཏུ་ཕྱིན་པའོ།།ཇི་ལྟར་མ་མ་རང་ལུས་ཞེས་བྱ་བ་འདི་དག་གིས་ནི་སྐྱེ་བས་སྟོང་པའི་བསམ་གཏན་གྱི་ཕ་རོལ་ཏུ་ཕྱིན་པའོ།།ཁྱོད་ཀྱི་བློ་གྲོས་ཞེས་བྱ་བ་འདི་དག་གིས་ནི་ཐབས་དང་བཅས་པའི་བརྩོན་པས་ཡང་དག་པ་ཇི་ལྟ་བ་བཞིན་དུ་ཐུགས་སུ་ཆུད་པའི་ཤེས་རབ་ཀྱི་ཕ་རོལ་ཏུ་ཕྱིན་པ་བསྟན་ཏོ།།ཕྲིན
ལལས་མངའ་བར་མི་བཞེད་ཅེས་བྱ་བ་འདི་དག་དང་།གང་སླད་ཤེས་རབ་དོན་དམ་ཞེས་བྱ་བའི་ཚིགས་སུ་བཅད་པ་འདི་གཉིས་ཀྱིས་ནི་བརྒལ་བ་དང་ལན་དང་བཅས་པར་ཐབས་ཀྱི་ཕ་རོལ་ཏུ་ཕྱིན་པ་བསྟན་ཏོ།།དེ་ལྟར་ཚིགས་སུ་བཅད་པ་བཅུ་གཅིག་གིས་ས་ཐོབ་པ་རྣམས་ཀྱི་ཕ་རོལ་ཏུ་ཕྱིན་པ་བདུན་བསྟན་པ

ཡིན་ནོ།།ས་ཐོབ་པ་རྣམས་ཀྱི་སྦྱོར་བའི་གནས་སྐབས་ཀྱི་ལེའུ་སྒོ་གསུམ་པའོ།།།།དེ་ལ་མངའ་དབང་མཛད་པ་ནི་ལྔ་སྟེ།ཉོན་མོངས་པ་དང་།སྐྱེ་བ་དང་།ལས་དང་།ཐབས་དང་།སེམས་ཅན་ཡོངས་སུ་སྨིན་པ་ལ་མངའ་མཛད་པའོ།།དེ་ལ་ཉོན་མོངས་པས་པས་བྱང
ཆུབ་ཅེས་བྱ་བ་འདི་དག་གིས་ནི་ཉོན་མོངས་པ་ལ་མངའ་དབང་མཛད་པའོ།།དྲན་དང་མཁྱེན་པས་བཟུང་བས་ཞེས་བྱ་བ་འདི་དག་གིས་ནི་དེའི་དགོས་པའོ།།འགྲོ་བ་ཉོན་མོངས་གྱུར་ཅེས་བྱ་བ་འདི་དག་གིས་ནི་སྐྱེ་བ་ལ་མངའ་དབང་མཛད་པའོ།།ཅི་ཡང་མེད་པའི་སྐྱེ་མཆེད་ཀྱི་ནི་ཡུལ་ཅན་ཕྲ་རྒྱས་རྣམས
ཅོམ་ནས།།ཞེས་བྱ་བ་འདི་དག་གིས་ནི་དེའི་དགོས་པའོ།།སྔོན་གྱི་མི་དགེའི་ཕྲིན་ལས་ཞེས་བྱ་བ་འདི་དག་གིས་ནི་ལས་ལ་མངའ་དབང་མཛད་པའོ།།དེ་བཞིན་དུ་མི་དགེའི་ཞེས་བྱ་བ་འདི་དག་གིས་ནི་དེའི་དགོས་པའོ།།མ་བཞིན་རེས་འགའ་ཐུགས་རྗེ་དག་དང་མ་བྲལ་ཞེས་བྱ་བ་འདི་དག་གིས་ནི་ཐབས་
མངའ་དབང་མཛད་པའོ།།གང་སླད་སྣ་ཚོགས་ཐབས་ཀྱིས་ཞེས་བྱ་བ་འདི་དག་གིས་ནི་དེའི་དགོས་པའོ།།ཁ་ཅིག་བྱང་ཆུབ་གསུམ་ལ་བློ་གྲོས་ཅི་རིགས་ཞུགས།།ཞེས་བྱ་བ་འདི་དག་གིས་ནི་སེམས་ཅན་ཡོངས་སུ་སྨིན་པར་མཛད་པ་ལ་མངའ་དབང་མཛད་པའོ།།ངེས་པར་ཐར་འཚལ་བ།ཞེས་བྱ་བ་འདི
ག་གིས་ནི་དེའི་དགོས་པའོ།།གང་སླད་ཁྱོད་ནི་འགྲོ་བའི་སྐྱེ་བ་བཅད་དང་ཞེས་བྱ་བ་འདི་དག་གིས་ནི་རྒྱུ་ཡོངས་སུ་རྫོགས་པའོ།།མངའ་དབང་མཛད་པ་བསྟན་པའི་ལེའུ་སྟེ་བཞི་པའོ།།འདི་དག་ནི་རྒྱུའི་གནས་སྐབས་བསྟན་པའོ།།།།འཇིག་རྟེན་མ་རིག་མདོངས་གྱུར་པ།།ཞེས་བྱ་བ་འདི་དག་གིས་ནི
ལམ་གྱི་ཡེ་ཤེས་བསྐྱེད་པ་བསྟན་པའོ།།ཉི་མ་དུ་མས་ཞེས་བྱ་བ་འདི་དག་གིས་ནི་ཉོན་མོངས་པ་སྤངས་པའོ།།ལྷན་ཅིག་གནས་པར་འགལ་བ་ཞེས་བྱ་བ་འདི་དག་གིས་ནི་ཡོན་ཏན་བརྙེས་པ་བསྟན་ཏོ།།འདི་དག་རྣམས་ཀྱིས་ནི་སྐྱོབ་པའི་འབྲས་བུའི་གནས་སྐབས་ཀྱི་བསྟོད་པ་བསྟན་ཏོ།།འབྲས་བུའི་
གནས་སྐབས་ཀྱི་ལེའུ་སྟེ་ལྔ་པའོ།།།།དེ་ལ་ནམ་མཁའི་དཀྱིལ་ན་ཞེས་བྱ་བ་འདི་དག་གིས་ནི་ཆོས་ཀྱི་འཁོར་ལོ་བསྐོར་བ་ཡང་དག་པར་བསྟན་ཏོ།།སྡུག་བསྔལ་ཁྱབ་པ་འདི་ཡིན་ཞེས་བྱ་བ་འདི་དག་གིས་ནི་ཆོས་སྟོན་པའི་རང་བཞིན་བསྟན་ཏོ།།ཇི་སྲིད་ཉི་མའི་སྡང་བ་ཞེས་བྱ་བ་འདི་དག་གིས

ནི་ཡུན་དུ་གནས་པར་ཡང་དག་པར་བསྟན་ཏོ།།དེ་ལྟར་ན་དོན་གསུམ་དང་ལྡན་པ་ནི་སེམས་ཅན་གྱི་དོན་མཛད་པའི་གནས་སྐབས་བསྟན་པ་ཡིན་ནོ།།སེམས་ཅན་གྱི་དོན་མཛད་པའི་གནས་སྐབས་ཀྱི་ལེའུ་སྟེ་དྲུག་པའོ།།།།ཐམས་ནི་ཡོངས་སུ་བསྔོ་བ་བ་སྟོན་ཏེ།།
དེ་ལྟ་རྒྱུ་དང་།འབྲས་བུ་དང་།སེམས་ཅན་གྱི་དོན་མཛད་པའི་གནས་སྐབས་ཀྱི་སྨོན་ལམ་ཇི་སྲིད་པར་ཡོངས་སུ་མྱ་ངན་ལས་མི་འདའ་བ་ཡིན་ནོ།།ཡོན་ཏན་མཐའ་ཡས་པར་བསྟོད་པའི་འགྲེལ་པ་སློབ་དཔོན་ཕྱོགས་ཀྱི་གླང་པོས་མཛད་པ་རྫོགས་སོ།།།།རྒྱ་གར་གྱི་མཁན་པོ་སརྦ་ཛྙཱ་དཱི་བི་རྡོའོ།།
ཆེན་གྱི་ལོ་ཙཱ་བ་བནྡེ་རིན་ཆེན་མཆོག་གིས་བསྒྱུར་བ།ཞུ་ཆེན་གྱི་ལོ་ཙཱ་བ་བནྡེ་དཔལ་བརྩེགས་རཀྵི་ཏས་ཞུས་ཏེ་གཏན་ལ་ཕབ་པའོ།།